Kari Skrede

Kari Oddlaug Skrede (1942–2024) var en norsk økonom og demograf.Berit Hilde Drageset, Kari Melhus, Kari Beate Uri, og Lisa Blom: Kari Skrede (1942-2024) - Minneord i Aftenposten 23. februar 2024  

Hun var født på Faleide og vokste opp i Utvik og var sosialøkonom (cand.oecon.) fra Universitetet i Oslo (1969). Hun var nasjonal viseformann i Norsk Studentsamband/Norsk Studentunion 1963–1964 og nestformann i Det Norske Studentersamfund våren 1965. Hun var også aktiv i partiet Venstre, blant annet som leder i Studentvenstrelaget i 1963 og i Norges Liberale Studentforbund (nå Liberale Studenter) 1965–1966. 

Hun var i flere år knyttet til INAS (Institutt for anvendt sosialvitenskapelig forskning), senere NOVA (Norsk institutt for forskning om oppvekst, velferd og aldring), hvor hun var direktør 1988-1995. Hun var byråsjef i Forbruker- og administrasjonsdepartementet 1977–1979 og forsker i Statistisk sentralbyrå (SSB) fra 1995. I perioden 1995–1996 og 2000–2006 var hun forskningssjef og leder av Seksjon for demografi og levekår i SSB.Randi Kjeldstad, Lars Østby, Johan-Kristian Tønder og Lars Dommermuth: Kari Skrede hadde et fremragende ry som forsker - Minneord i Aftenposten 8. mars 2024 Hun var også medlem av en rekke styrer, råd og komiteer og ledet to offentlige utredninger hhv om familiebeskatning (NOU 1976: 12) og om norsk bibliotekvesen (NOU 1991:14). Hun var æresmedlem i Norsk demografisk forening.

Kari Skrede var gift med Nils Petter Gleditsch. Hun var tremenning av skiløperen Per Knut Aaland og av forfatteren Wilfred Skrede. Hennes far var fetter av dikteren Ragnvald Skrede. 

Referanser

 Eksterne lenker 
 Livsløp i støpeskjeen: Utvalgte arbeider av Kari Skrede. Sosiale og økonomiske studier (SØS 106) (http://www.ssb.no/emner/00/02/sos106/)
 Kari Oddlaug Skrede - Forvaltningsdatabasen 

Kategori:Norske samfunnsøkonomer
Kategori:Norske demografer
Kategori:Personer tilknyttet Velferdsforskningsinstituttet NOVA
Kategori:Personer fra Stryn kommune